  Майя Бывальцева Удмурт кун универистетын элькунысь физкультура но спорт удысэз 2030-тӥ азинтонъя стратеги пумысен кенешон ортчиз. Со сярысь улосвыл тӧролэн но кивалтэтлэн пресс-службазы ивортӥз. 6-30 коньывуонэ элькунын «Удмуртилэн кунлыкезлы 100 ар: инъет вакытъёсыз но азинскон луонлыкъёс» калыккуспо форум мынэ. Отчы Удмуртиысь кивалтэт, Кун Кенеш, вылӥ дышетсконниос, тодос огазеяськонъёс пырисько. Одӥгзэ кенешонэз улосвылысь физкультурая, сопртъя но егитъёсын ужан политикая министр Александр Варшавский нуиз. УдГУ-ысь Физкультурая но спортъя институт элькунысь быдэс удыслы ӧнерчиосты дася. Туннэ студентъёс матысь дыре ини удысэз азинтон планъёсмес улонэ пыӵатозы, физкультура но спорт удысын зэмзэлыкез (реальность) кылдытозы Александр Варшавский, Удмуртиысь физкультурая, спортъя но егитъёсын ужан политикая министрМинистрлэн верамезъя, удысэтлэн 2030-тӥ арзь валтӥсь ужпумез – шаерамы улӥсьёслы спортэн вырыны луонлыкъёс кылдытон. Татын «Демография» йӧскалык ӵектосэ пырись «Спорт – норма жизни» ӵектос юрттэ. Солы луыса физкультураен но спортэн ялан вырисьёслэн лыдзы элькунамы 70 процентозь вуыны кулэ. Кенешон дыръя студентъёс но дышетӥсьёс спорт но дышетон удысъёсъя малпанъёссэс веразы но сюлмаськытӥсь ужпумъёты ӝутӥзы. Тодэ вайытом, калыккуспо форум Удмуртилэн кунлыкезлы 100 ар тырмонлы сӥзем пленарной кенешен усьтӥськиз.  Тегъёс: Спорт УдГУ Ижкар Удмуртия 100ар АлександрВаршавский  